A Bizottság 169/1999/EK rendelete

(1999. január 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2248/98/EK bizottsági rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel megállapított jogoknak meg nem felelő kötelező érvényű tarifális felvilágosításokra a legutóbb a 82/97/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosult még három hónapig hivatkozhasson;

mivel az e rendeletben előírt rendelkezések összhangban vannak a Vámkódexbizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel megállapított jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. január 25-én.

a Bizottság részéről

Mario Monti

a Bizottság tagja

[1] HL L 282., 1998.10.20., 55. o.

[2] HL L 256., 1987.9.7., 1. o.

[3] HL L 17., 1997.1.21., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Lisztkeverék rozskenyér készítéséhez, az alábbi összetétellel (tömegszázalékban):rozsliszt: 50,0búzaliszt: 48,6búzaglutén: 1,4 | 11010090 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 110100 és a 11010090 KN-kód megfogalmazása határozza meg. |

2.Lisztkeverék vegyes gabonaféléből álló kenyér készítéséhez, az alábbi összetétellel (tömegszázalékban):közönséges búzaliszt: 78,5rozsliszt: 7,0zabliszt: 4,0rizsliszt: 4,0árpaliszt: 2,0őrölt csíra: 1,0búzaglutén: 3,5 | 11010015 | A besorolást a Kombinált Nómenklatúra 1., 3b. és 6. általános értelmezési szabályának rendelkezései, valamint a 110100 és a 11010015 KN-kód megfogalmazása határozzák meg. |

3.Liszt, kenyér készítéséhez, az alábbi összetétellel (tömegszázalékban):közönséges búzaliszt: 99,85só: 0,15valamint nagyon kis mennyiségű amiláz és antioxidáns (E300) | 11010015 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 110100 és a 11010015 KN-kód megfogalmazása határozzák meg. |

4.Lisztalapú készítmény tanyasi kenyér készítéséhez, az alábbi összetétellel (tömegszázalékban):közönséges búzaliszt: 88rozsliszt: 10kovász: 1sütőélesztő, emulgeálószer: 1valamint nagyon kis mennyiségű amiláz és antioxidáns (E300) | 19012000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 1901 és a 19012000 KN-kód megfogalmazása határozzák meg. A sütőélesztő és a kovász hozzáadása révén a termék a 1905 vámtarifaszám alá tartozó pékáru készítéséhez szükséges keverék jellemzőivel rendelkezik, és ezért nem sorolható a 11. árucsoportba az e csoporthoz fűzött 1. b) megjegyzés értelmében. |

5.550 mg-os tabletta, amely 200 mg kalcium-aszkorbátot (a C-vitamin sója) és kötőanyagként 342 mg dikalcium-foszfátot, mikrokristályos cellulózt, keresztkötésű nátrium-karboxi-metilcellulózt és sztearinsavat, valamint az összetapadás megakadályozására 8 mg magnézium-sztearátot tartalmaz. | 21069092 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2106, a 210690 és a 21069092 KN-kód megfogalmazása határozzák meg. A termék nem sorolható a 2936 vámtarifaszám alá az adalékanyagok jelenléte miatt, amelyekre nem vonatkozik a 29. árucsoporthoz fűzött 1. f) és g) megjegyzés, sem a Harmonizált Rendszer 2936 vámtarifaszámához fűzött magyarázó megjegyzések d) pontjának utolsó bekezdése. |

6a.Ezüstalapú paszta (magas koncentrációjú)Ezüst: 72,0 %Kadmiumvegyület: 8,9 %Ólomvegyület: 8,9 %6b.Ezüstalapú paszta (közepes koncentrációjú)Ezüst: 45,0 %Kadmiumvegyület: 3,5 %Ólomvegyület: 3,5 %A termékeket elektronikus áramköröknek zománccal bevont acéllemezre hőkezelés útján történő felvitelére használják. | 32073000 | A besorolást a Kombinált Nómenklatúra 1. és 6. általános értelmezési szabályának rendelkezései, a 71. árucsoporthoz fűzött 3. c) megjegyzés, valamint a 3207 és a 32073000 KN-kód megfogalmazása határozzák meg. Lásd a Harmonizált Rendszer 7106 vámtarifaszámához fűzött magyarázó megjegyzéseket is. |

7.Fénymásoló gépeknél előhívóként használt porított festék, mágneses tulajdonságokkal.Összetétele:Sztirol és butil-akrilát kopolimer: 40 %Polipropilén: 3 %Magnetit: 56 %Szilícium-dioxid: < 1 % | 37079030 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3707, a 370790 és a 37079030 KN-kód megfogalmazása határozzák meg. Lásd a Harmonizált Rendszer 3215 számához fűzött magyarázó megjegyzések a) pontját és a 3707 vámtarifaszámhoz fűzött magyarázó megjegyzés 2. pontját. |

8.Tejfehér porok montmorillonitból, 30 % hozzáadott sztearilaminnal.Ezek az organofiltermészetű porok szerves oldószerekkel vegyíthetők, és 600 °C hőmérsékletre hevítve 35 % tömegveszteség tapasztalható az esetükben. | 38249095 | A besorolást a Kombinált Nómenklatúra értelmezésének 1. és 6. általános szabályában foglalt rendelkezések, valamint a 3824, a 382490 és a 38249095 KN-kód megfogalmazása határozzák meg. Ez a termék nem tekinthető aktiváltnak a 3802 vámtarifaszám értelmében. Lásd a Harmonizált Rendszer 3824 vámtarifaszámához fűzött magyarázó megjegyzések 40. pontját. |

--------------------------------------------------